stanford-oval/wikipedia huggingface dataset:
Friedrich Bessel

| Friedrich Wilhem Bessel |
| --- | --- |

Henkilötiedot
Syntynyt: 22. heinäkuuta 1784 Minden
Kuollut: 17. maaliskuuta 1846 (61 vuotta) Königsberg
Kansalaisuus:  Preussi
Koulutus ja ura
Väitöstyön ohjaaja:  Carl Friedrich Gauss
Instituutti:  Königsbergin yliopisto
Oppilaat:  Friedrich August Argelander
Tutkimusalue:  tähtitiede matematiikka
Friedrich Wilhelm Bessel  (22. heinäkuuta 1784, Minden – 17. maaliskuuta 1846, Königsberg (nykyinen Kaliningrad) ) oli saksalainen tähtitieteilijä ja matemaatikko. Hänet tunnetaan erityisesti Besselin funktioiden tutkimuksesta, jotka nimestä huolimatta keksi Daniel Bernoulli. Tähtitieteen alueella Besselin merkittävin saavutus oli ensimmäisen tähden, 61 Cygnin, parallaksin mittaaminen. Hän myös oletti, että Siriuksella ja Procyonilla on seuralaisinaan näkymättömiä taivaankappaleita ja että Uranuksen ulkopuolella on vielä yksi planeetta, mitkä seikat sittemmin on oikeiksi todettu[lähde? ].
Vuodesta 1810 Bessel oli professorina Königsbergissä ja sen vastavalmistuneen tähtitieteellisen observatorion johtajana. Vuonna 1838 Bessel mittasi ensimmäisenä tähden, 61 Cygnin, etäisyyden.
Bessel edisti huomattavasti tähtitieteellistä havaintojentekoa ja myös tähtitieteeseen liittyvää matematiikkaa sekä geodesiaa. Argelander oli Besselin oppilas.[lähde? ]
Turussa vuonna 1938 löydetty pikkuplaneetta 1552 Bessel on nimetty F. W. Besselin mukaan.
Besselin muistomerkki Bremenissä
Tabulae Regiomontanae reductionum observationum astronomicarum ab anno 1750 usque ad annum 1850 computatae, 1830
Aiheesta muualla

Pieni Tietosanakirja: Bessel, Friedrich Wilhelm
Mathematics Genealogy Project: Friedrich Wilhelm Bessel (englanniksi)
Karttunen, Hannu: Vanhin tiede – Tähtitiedettä kivikaudesta kuulentoihin, s. 398.  ("Friedrich Wilhelm Bessel (1784–1846)")  Helsinki:  Ursa, 2003.  ISBN 978-952-5329-26-1.
Friedrich Lienhard

| Friedrich Lienhard |
| --- | --- |
 Friedrich Lienhard
Henkilötiedot
Syntynyt: 1865
Kuollut: 1929 (63–64 vuotta)
Kansalaisuus:  Saksa
Ammatti:  kirjailija
Kirjailija
Äidinkieli: saksa
Tuotannon kieli: saksa
Aiheesta muualla
Löydä lisää kirjailijoitaKirjallisuuden teemasivulta
Friedrich (Fritz) Lienhard (1865–1929) oli saksalainen kirjailija ja toimittaja. Hän toimi jonkin aikaa Berliinissä toimittajana ja joutui suurkaupunkilaisdekadenssin suunnan edustajien ("berliiniläisten") kanssa ankaraan kiistaan. Hän vastusti yksipuolista modernistista suuntaa. Lienhardin teoksia ovat muun muassa Lieder eines Elsässers (1895), draamat Gottfried von Strassburg (1897), Till Eulenspiegel (1896), König Arthur (1900), Heinrich von Ofterdingen, Die heilige Elisabeth (1903–1904). Wieland der Schmied (1905), Münchhausen (1900, komedia). Kirjoitelmissaan Neue Ideale (1901). Die Vorherrschaft Berlins (1900) ja Oberflächenkultur (1904),
Lienhardin poleemisia teoksia ovat Die vorherrschaft Berlins (1900), Oberflächenkultur (1904), Wege nach Weimar
(1905–1908) ja Wesen und würde der dichtkunst (1909), jotka ovat ensimmäisiä saksalaisen kotimaataiteen (Heimatkunst) edustajia.
Aiheesta muualla

Kuvia tai muita tiedostoja aiheesta Friedrich Lienhard Wikimedia Commonsissa
Dhoom

| Dhoom |
| --- | --- |

Ohjaaja:  Sanjay Gadhvi
Käsikirjoittaja:  Vijay Krishna Acharya
Tuottaja:  Aditya Chopra
Säveltäjä:  Pritam
Kuvaaja:  Nirav Shah
Leikkaaja:  Rameshwar S. Bhagat
Pääosat:  Abhishek Bachchan Uday Chopra John Abraham Esha Deol Rimi Sen
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films Netflix
Ensi-ilta:  27. elokuuta 2004
Kesto:  129 min
Alkuperäiskieli:  hindi
Seuraaja:  Dhoom 2
Aiheesta muualla
IMDb 
AllMovie
Infobox OKNimi-testi OK: 
Dhoom on Sanjay Gadhvin ohjaama intialainen hindinkielinen toimintaelokuva vuodelta 2004. Pääosia näyttelevät Abhishek Bachchan, Uday Chopra, John Abraham, Esha Deol ja Rimi Sen. Dhoom kuului vuoden menestyneimpiin hindielokuviin.
Näyttelijät

| 0 | 1 | 2 |
| --- | --- | --- |
|  Abhishek Bachchan  | … |  Jai Dixit   |
|  John Abraham  | … |  Kabir   |
|  Uday Chopra  | … |  Ali Akbar Fateh Khan   |
|  Esha Deol  | … |  Sheena   |
|  Rimi Sen  | … |  Sweety Dixit   |
|  Manoj Joshi  | … |  Komisario   |
|  Ajay Pande  | … |  Vinod   |
|  Sanjay Singh  | … |  Rahul   |
|  Farid Amiri  | … |  Tony   |
|  Rohit Chopra  | … |  Rohit   |
|  Bhupinder  | … |  Chor Bazaar Goon   |
|  Mehul Bhojak  | … |  Manu   |
|  Yusuf Hussain  | … |  Poliisipäällikkö   |
Soundtrack

Kaikki sanat Sameer, kaikki sävellykset Pritam.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Dhoom Machale” | Sunidhi Chauhan | 6.17 |  |  |  |  |  |  |
| 2. | ”Dilbar Shikdum” | Shaan, Shreya Ghoshal | 5.29 |  |  |  |  |  |  |
| 3. | ”Dilbara” | Abhijeet Bhattacharya, Sowmya Raoh | 4.38 |  |  |  |  |  |  |
| 4. | ”Salaame Salaame” | Kunal Ganjawala, Vasundhara Das | 5.19 |  |  |  |  |  |  |
| 5. | ”Dilbar Shikdum” (Bedroom Mix)  | KK, Gayatri Ganjawala, Indee | 4.21 |  |  |  |  |  |  |
| 6. | ”Dilbara” (Reprise)  | Abhijeet Bhattacharya, Sowmya Raoh, Abhishek Bachchan | 4.38 |  |  |  |  |  |  |
| 7. | ”Dhoom Dhoom” | Tata Young | 3.27 |  |  |  |  |  |  |
Jatko-osat

Dhoomista muodostui suosittu elokuvasarja. Dhoom 2 sai ensi-iltansa 24. marraskuuta 2006 ja Dhoom 3 20. joulukuuta 2013.
Aiheesta muualla

Dhoom Internet Movie Databasessa (englanniksi)
Dhoom AllMoviessa. (englanniksi)
Friedrich List

| Friedrich List |
| --- | --- |
 Josef Kriehuberin litografia Lististä vuodelta 1845.
Henkilötiedot
Syntynyt: 6. elokuuta 1789 Reutlingen, Württemberg, Pyhä saksalais-roomalainen keisarikunta
Kuollut: 30. marraskuuta 1846 (57 vuotta) Kufstein, Tirolin herttuakunta, Itävallan keisarikunta
Koulutus ja ura
Tutkimusalue:  taloustiede
Tunnetut työt:  Kansantaloustieteen kansallinen järjestelmä
 Nimikirjoitus
Friedrich List (6. elokuuta 1789 Reutlingen – 30. marraskuuta 1846 Kufstein) oli saksalainen taloustieteilijä, joka korosti, että valtion oli menestyäkseen harjoitettava aktiivista talouspolitiikkaa ja suojeltava kotimaista teollisuutta.
List suositteli tarkasti valittua varhaisessa kehitysvaiheessa olevan teollisuuden suojelua (täyden vapaakaupan sijaan). Hän ei vastustanut kansainvälistä kauppaa eikä viennin voimakasta laajentamista. Hän painotti kaupan tärkeyttä ja näki vapaakaupan lopullisena päämääränä, mutta piti teollisuuden suojelua tärkeänä talouskehityksen alkuvaiheessa.
Listin mukaan Britannia ei ollut noudattanut Adam Smithin liberalistista talouspolitiikkaa, vaan Britannian hallitus oli vahvistanut maansa taloutta eri tavoin, myös protektionistisin menetelmin. Hän neuvoi Saksaa seuraamaan samaa tietä.
List piti Saksan talouden keskeisenä ongelmana 38 erillisen maan välisiä tullimaksuja. Hän oli vuonna 1819 perustamassa vapaamuotoisen kauppa- ja teollisuusliiton (Handels- und Gewerbekammer) ja vuonna 1834 Saksan tulliliiton (Zollverein) Saksan valtioiden kesken. Alueen talouselämän kehittäminen pääsi vauhtiin. List laati rautateiden rakentamissuunnitelman ja sen mukainen ratojen rakentaminen alkoi. Ensimmäisenä rakennettiin vuosina 1837–1839 Leipzigin ja Dresdenin rataosuus.
Listin pääteos on Kansantaloustieteen kansallinen järjestelmä (saks. Nationale System der politischen Ökonomie). Hänen näkemyksensä ovat olleet erittäin vaikutusvaltaisia.
Aiheesta muualla

Kuvia tai muita tiedostoja aiheesta Friedrich List Wikimedia Commonsissa
What Did Frederick List Actually Say?: Some Clarifications on the Infant Industry Argument – UNCTADin tutkijoiden artikkeli (englanniksi)
Galeazzo Alessi

Alessin alkuperäispiirustus palatsiin Milanossa.
Alessin piirtämä Palazzo dei Priori Perugiassa.
Galeazzo Alessi (1512 Perugia – 1572) oli italialainen arkkitehti, joka eli ja työskenteli pitkään Genovassa. Hän on vaikuttanut Genovan asemakaavaan ja piirtänyt monia sen kuuluisista palatseista. Hän osoitti jo nuorella iällä taipumuksia matematiikkaan ja kirjallisuuteen ja opiskeli piirustusta ja arkkitehtuuria Giambattista Caporalin johdolla.
Alessi uudisti aikansa arkkitehtuuria selkeämpään suuntaan ja palasi kohti geometrian perusmuotoja. Hän suosi pareittain sijoitettuja pylväitä. Julkisivuun hän loi rytmiä vaihtelemalla ikkunoiden sijaintia. Myöhemmissä töissään hän käytti myös pyöreitä kaaria.
Alessin piirtämiä palatseja on Milanossa, Perugiassa, Genovassa ja  muualla Italiassa sekä Saksassa, Ranskassa ja Flanderissa.
Alessi opiskeli ensin syntymäkaupungissaan Perugiassa, ja myöhemmin hän oli Roomassa Michelangelon oppilaana. Genovaan hänet kutsui Saulin perhe. Genovan kaupungin asema Välimerestä porrastaen nousevalla epätasaisella pengerrinteellä ja rikkaiden kauppiasruhtinaiden loistonhalu synnyttivät loisteliasta palatsiarkkitehtuuria, jossa pääpaino katujen ahtauden vuoksi sisäsuuntaan siirtyen, keskittyi väljien eteisaulojen, paripylväiden reunustamien pihojen ja niiden perälle pääakselin suuntaan sommiteltujen, usein avoimien loggiaportaiden luomiseen. Palatsien sisälle avautuu siten perspektiivinäköala. Vaikutelma kehittyy varsin runsaaksi Alessin vuodesta 1549 alkaen luoman Strada Nuova -kadun (myöh. Via Garibaldi) palatseissa, joissa sisäänkäynnit on suunniteltu vastakkain kadun kummallekin puolelle.
Santa Maria da Carignano
Alessi edusti myöhäisrenessanssia, ja hänen tyylinsä oli aluksi yksinkertaisen voimakas ja hienostunut. Myöhemmin hän pyrki töissään alkavan barokin tyylisiin suurpiirteisiin kokonaisvaikutelmiin yksityiskohtia laiminlyömälläkin. Alessin suunnitelmia ovat kaupunkia hallitsevalle paikalle pystytetty suuri Santa Maria da Carignanon kupolikirkko huomattavan yksinkertaisine sisustuksineen mutta liian pienine kupoleineen. Palazzo Cataldi on Alessin ja Giovan Battista Castellon yhteistyötä. Alessin käsialaa ovat Strada Nuovan 12 kuuluisammasta palatsista todistettavasti ainoastaan mahtipontinen Palazzo Cambiaso ja Palazzo Lercari-Palodi (sittemmin Casino). Muista useaan kertaan uusituista (muun muassa Palazzo Spinola, Palazzo Giorgio Doria) on neljä Alessin oppilaiden, kuuteen tiedetään Alessin suunnitelleen vain pohjat. Huviloista on Alessin suunnittelemia Palazzo Scassi mahtavine julkisivuineen, Palazzo Sauli (hävitetty) ja Palazzo Pallavicini kauniin puiston keskellä sekä Genovan ulkopuolella Palazzo Marino (Municipio) Milanossa.
Diafounou Gory

| Diafounou Gory |
| --- | --- |
 Diafounou Gory
 Koordinaatit: 15°4′12″N, 10°50′18″W 
Valtio:  Mali
Alue:  Kayesin alue
Piiri:  Yélimanén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  547 km²
Väkiluku (2009):  20 300
Infobox OKVirheellinen NIMI-arvo: 
Diafounou Gory on maalaiskunta Kayesin alueen Yélimanén piirissä Malissa. Sen hallinnollinen keskus Tambacara sijaitsee 35 kilometriä Yélimanésta länteen. Kunnassa on 20 300 ja keskuskylässä 4 600 asukasta (vuonna 2009).
Maantiede ja ilmasto

Diafounou Goryn kunnan pinta-ala on 547 neliökilometriä. Se rajoittuu idässä Yélimanén piirin Goryn ja lännessä Diafounou Diongagan ja Marenkaffon kuntiin, etelässä Kayesin piirin Séro Diamanoun kuntaan sekä pohjoisessa Mauritaniaan.
Alue on pinnanmuodostukseltaan tasankoa, kukkuloita ja rämeitä. Tasankojen nimet ovat pohjoisessa Mouli, keskiosassa Tambacaran pohjoispuolella Timbréha ja etelässä Guiffin länsipuolella Nema. Kunnan läpi virtaa Senegalin vesistöön kuuluva Térékolé. Kasvillisuus ja eläinkunta ovat kärsineet kuivuudesta, eroosiosta ja ihmisen toiminnasta.
Seutu kuuluu Sahelin vyöhykkeeseen. Kuiva ja viileä kausi kestää joulukuusta helmikuuhun, kuiva ja kuuma kausi maaliskuusta kesäkuuhun ja sadekausi yleensä kesä-heinäkuusta syys-lokakuuhun. Vuotuinen sademäärä on 400–500 millimetriä. Vuoden keskilämpötila on 28 °C. Kuumana aikana lämpötila kohoaa 45:een ja sadekaudella 35 asteeseen.
Asutus

Kuntaan kuuluu 14 virallista kylää ja neljä pikkukylää. Asukkaat ovat etupäässä soninkeja ja vähemmässä määrin fulbeja (haalpular). Vähemmistöinä on bambaroita, khasonkoja ja maureja. Käytännössä kaikki ovat muslimeja.
Liikenne, elinkeinot ja palvelut

Tambacaran, Koméouloun ja Sambagan kautta kulkee Nioron, Yélimanén ja Kayesin välinen maantie RN23. Muiden kylien liikenneyhteydet ovat heikot.
Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, maapähkinä, lehmänpapu ja vihannekset. Kotieläimiä ovat naudat, lampaat, vuohet, aasit ja hevoset. Lisäksi hyödynnetään metsiä sekä harjoitetaan pienimuotoista kalastusta, käsityöammatteja ja kaupankäyntiä. Tambacarassa, Koméoulou-Sambagassa ja Ouologuélassa pidetään viikoittaiset markkinat. Nuoret miehet muuttavat Malin kaupunkeihin, muihin Afrikan maihin ja Eurooppaan, josta he lähettävät rahaa sukulaisilleen.
Kunnassa toimii viisi alakoulua, yläkoulu, koulutus- ja kehittämiskeskus (CED) ja kymmenen koraanikoulua. Terveyspalveluihin kuuluu neljä tasoltaan tyydyttävää terveyskeskusta apteekkeineen. Tambacarassa on jopa lääkäri. Vesihuolto käsittää neljän kylän vesipostiverkot sekä joukon kaivoja ja porakaivoja.
GATS

GATS (General Agreement in Trade on Services) on yksi Maailman Kauppajärjestön, WTO:n, sopimuksista, joilla tähdätään kaupan vapauttamiseen. Sen alueena on palvelukauppa, mikä tarkoittaa kaikkia niitä aloja, joilla tarjotaan erilaisia palveluja, koskien sekä julkista että yksityistä sektoria. GATS tähtää kaikkien palvelujen kaupan vapauttamiseen, mutta ensimmäisiin sopimusteksteihin sisältyy monia varauksia, joilla maat voivat pitää joitain omia palvelusektoreitaan suljettuina, esimerkiksi vesihuoltosektorin.
GATSin sopimusteksti sisältää yli tuhat sivua tekstiä, joten se on toistaiseksi yksi WTO:n monimutkaisimmista sopimusteksteistä. GATS-neuvottelut perustuvat bilateraalisiin sopimuksiin, joissa eri neuvottelujen osapuolet (jäsenmaat) vaativat toinen toisiltaan jonkin palvelusektorin kaupan vapauttamista, ja tarjoavat tilalle saman tai jonkun muun sektorin avaamista omassa maassaan.
Kritiikki

GATS-sopimus on kokonaisuutena herättänyt laajaa kritiikkiä sekä asiantuntijoiden että kansalaisjärjestöjen edustajien keskuudessa. Tämän kritiikin mukaan sopimuksesta hyötyvät vain teollisuusmaiden suuryritykset, ja suurimpia häviäjiä ovat kehitysmaat. Näyttääkin jopa todennäköiseltä, että kehitysmaat jättäytyvät jossain vaiheessa pois koko sopimuksesta, sillä niillä ei ole paljoakaan voitettavanaan ja hyvin paljon hävittävää.kenen mukaan?
Toronton yliopiston johtamisen laitoksen professori ja kansainvälisyystutkija Jane Knight on kirjoittanut GATS - sopimuksesta raportin, jossa hän tarkastelee, miten vapaakaupan laajeneminen koulutussektorilla sisältää riskejä. Tällaisia riskejä ovat:
korkeakoulutuksen laadun heikkeneminen ja valvonnan ulkopuolella olevien toimijoiden lisääntyminen,
julkisen rahoituksen väheneminen jos ulkomaiset toimijat tarjoavat laajempaa saatavuutta,
kestämätöntä ulkomaista rahoitusta, jos voittomarginaalit ovat heikkoja,
kotimaiset työnantajat ja koulutusinstituutiot eivät tunnusta ulkomaisia kvalifikaatioita,
elitismin nousu niiden joukossa, joilla on varaa rajat ylittävään koulutukseen,
englannin kielen ylikäyttö opetuksen kielenä ja;
kansallisen korkeakoulupolitiikan tavoitteita ei saavuteta.
Aiheesta muualla

GATS ja koulutusvienti
Frederik Storm

| Frederik Storm |
| --- | --- |

Henkilötiedot
Syntynyt: 20. helmikuuta 1989 (ikä 35) Gentofte, Ruotsi
Kansalaisuus:   Tanska
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  86 kg
Pelinumero:  9
Pelaajaura
Pääsarjaura:  2005–
Aik. seurat:  Gentofte Stars (Tanska I) Herlev Hornets (Tanska) SønderjyskE Ishockey (Tanska) Herlev Eagles (Tanska) Malmö Redhawks (Allsv./SHL) ERC Ingolstadt (DEL)
Frederik Storm (s. 20. helmikuuta 1989 Gentofte, Tanska) on tanskalainen jääkiekkoilija. Hän on pelipaikaltaan vasen laitahyökkääjä. Elite Prospects -sivuston Ulf Anderssonin mukaan Storm on nopea ja hyvillä käsillä varustettu hyökkääjä, jonka suurimmat vahvuudet ovat hyökkäyspään pelaamisessa.
Ura > Seuraura

Storm on IC Gentoften kasvatti. Hän pelasi joukkueessa ensimmäiset miesten pelinsä vain 15-vuotiaana Tanskan I-divisioonassa kaudella 2004–2005. Kaudeksi 2005–2006 Storm siirtyi Herlev Hornetsiin, jossa hän pelasi neljä ensimmäistä Tanskan pääsarjaotteluaan tehden yhden syöttöpisteen. Storm oli Herlevin kakkosjoukkueen paras pistemies ja syöttäjä tehoilla 4+8=12. Kaudella 2006–2007 hän pelasi Hornetsissa 23 pääsarjaottelua tehopistein 4+2=6. Storm oli sarjatasoa alempana pelanneen Rungsted/Herlevin paras pistemies ja maalintekijä tehoilla 8+5=13.
Ensimmäisellä kokonaisella pääsarjakaudellaan 2007–2008 Storm teki 44 runkosarjaottelussa tehot 14+13=27, joilla hän oli Herlevin toiseksi paras maalintekijä ja kolmanneksi paras pistemies. Kaudeksi 2009–2010 Storm siirtyi SønderjyskE Ishockeyn riveihin. Hän oli joukkueen paras maalintekijä 17 osumallaan. Storm voitti sekä Tanskan-mestaruuden että Tanskan liigacupin. Kaudella 2010–2011 hän oli tehoilla 18+20=38 SønderjyskE:n paras maalintekijä Kim Lykkeskovin kanssa ja sijoittui sisäisessä pistepörssissä kolmanneksi. Kevään 2011 pudotuspeleissä Storm oli tehoilla 3+5=8 joukkueen paras pistemies Christoffer Kjærgaardin ja Dejan Matejicin kanssa. Hän voitti kauden päätteeksi pronssia ja samalla kaudella myös Tanskan liigacupin. Storm edusti SønderjyskE:ä kauden aikana myös Continental Cupissa.
Kaudeksi 2011–2012 Storm siirtyi kaksivuotisella sopimuksella Herlev Eaglesiin (ent. Herlev Hornets). Hän oli joukkueen paras pistemies ja maalintekijä tehoilla 20+24=44, joilla Storm jakoi AL-Bank Ligaenin pistepörssin viidennen sijan neljän muun pelaajan kanssa. Hänet valittiin kauden päätteeksi koko liigan vuoden pelaajaksi ja tähdistökentälliseen. Storm ei pelannut Herlevissä enää toista sopimuskauttaan 2012–2013, kun hänelle tuli mahdollisuus siirtyä Ruotsin toiseksi korkeimmalle sarjatasolle HockeyAllsvenskan-joukkue Malmö Redhawksiin. Kaudella 2013–2014, kevään 2014 Kvalserienissä Stormilla oli joukkueen paras teholukema (+2) Johan Björkin kanssa. Kaudella 2014–2015 hän oli Malmön paras pistemies ja maalintekijä tehoilla 21+22=43, joilla Storm sijoittui Allsvenskanin maalipörssissä viidenneksi ja pistepörssissä seitsemänneksi. Malmö nousi kauden päätteeksi SHL:ään. Huhtikuussa 2015 Storm teki joukkueen kanssa kaksivuotisen jatkosopimuksen.
Storm jakoi kaudella 2015–2016 Redhawksin sisäisen pistepörssin kolmannen sijan Andreas Thuressonin kanssa tehoilla 12+12=24. Kaudella 2016–2017 hän voitti joukkueen sisäisen tehotilaston lukemalla +16. Marraskuussa 2016 Storm teki Redhawksin kanssa kolmivuotisen jatkosopimuksen. Kaudella 2017–2018 hän oli joukkueen toiseksi paras maalintekijä ja jakoi sisäisen pistepörssin neljännen sijan tehoilla 12+15=27.
Ura > Maajoukkueura

Storm edusti Tanskaa MM-kilpailuissa vuosina 2010, 2011, 2012, 2013, 2014, 2015, 2016, 2017 ja 2018. Hän pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa, joista jälkimmäisessä turnauksessa Storm jakoi joukkueensa sisäisen tehotilaston voiton kolmen muun pelaajan kanssa lukemalla +1. Yhteensä hän on pelannut 135 A-maaottelua tehopistein 24+25=49.
Storm pelasi myös alle 20-vuotiaiden I-divisioonan MM-kilpailuissa vuonna 2009 voittaen B-lohkon hopeaa sekä alle 18-vuotiaiden I-divisioonan MM-kilpailuissa vuonna 2007 voittaen B-lohkon kultaa, jolloin myös Tanska nousi A-sarjaan.
Damien Riat

| Damien Riat |
| --- | --- |

Henkilötiedot
Syntynyt: 26. helmikuuta 1997 (ikä 27) Genève, Sveitsi
Kansalaisuus:   Sveitsi
Jääkiekkoilija
Pelipaikka:  hyökkääjä
Maila:  oikea
Pituus:  183 cm
Paino:  82 kg
Seura
Seura:  Lausanne HC
Sarja:  National League A
Pelaajaura
Pääsarjaura:  2015–
Aik. seurat:  Malmö Redhawks (Allsv.) Genève-Servette HC (NLA) EHC Biel (NLA) Genève-Servette HC (NLA) Hershey Bears (AHL)
NHL-varaus:  117. varaus, 2017 Washington Capitals
Damien Riat (s. 26. helmikuuta 1997 Genève, Sveitsi) on sveitsiläinen jääkiekkoilija, joka pelaa lainalla NLA-joukkue Lausanne HC:ssa NHL-joukkue Washington Capitalsin organisaatiosta. Hän on pelipaikaltaan vasen laitahyökkääjä, mutta Riat osaa pelata myös keskellä. Hän laukoo oikealta.
Ura > Seuraura

Riat on Genève-Servette HC:n kasvatti. Hän siirtyi jo 15-vuotiaana Kanadaan SMHL-juniorisarjan Notre Dame Argosiin kaudeksi 2012–2013. Kaudella 2013–2014 Riat oli joukkueen toiseksi paras pistemies Dillon Dubén jälkeen tehoilla 18+38=56, joilla hän sijoittui koko sarjan pistepörssissä seitsemänneksi. Riat voitti kauden päätteeksi SMHL:n mestaruuden. QMJHL-joukkue Val-d’Or Foreurs varasi hänet 44. pelaajana CHL:n varaustilaisuudessa 2014.
Kaudeksi 2014–2015 Riat siirtyi kuitenkin yhdessä hänen kanssaan Notre Damessa pelanneiden, maanmiehensä Makai Holdenerin ja kanadalaisen Elijah Francisin kanssa Ruotsiin Malmö Redhawksin J20-junioreihin. Riat edusti joukkuetta kauden aikana myös Junior Club World Cupissa. Hän debytoi myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Riat pelasi kolme runkosarjaottelua ilman tehopisteitä.
Kaudeksi 2015–2016 Riat palasi Genève-Servette HC:hen, jonka National League A -joukkueen kanssa hän teki kolmivuotisen sopimuksen. Riat teki miesten pääsarjadebyyttinsä Mestarien liigan avauskierroksella 22. elokuuta 2015 tšekkiläistä HC Sparta Prahaa vastaan. NLA:ssa hän debytoi runkosarjan avauskierroksella 11. syyskuuta 2015 HC Ambrì-Piottaa vastaan. Riat teki ottelussa myös NLA-uransa avausmaalin ja sai syöttöpisteen Noah Rodin tekemään maaliin. Kaikkiaan hän teki tulokaskaudellaan 45 runkosarjaottelussa tehot 9+12=21 ja neljässä playoff-ottelussa tehot 1+2=3. CHL:ssä Riat teki neljässä ottelussa yhden syöttöpisteen. Sveitsin Cupissa hän teki kahdessa ottelussa tehot 2+2=4.
Washington Capitals varasi Riatin neljännellä kierroksella 117. pelaajana NHL:n varaustilaisuudessa 2017. Kaudella 2017–2018 hän teki NL:n yhden kauden piste-ennätyksensä tehoilla 12+12=24. Riat jakoi Servetten sisäisen maalipörssin toisen sijan Juraj Šimekin kanssa edellään vain Jeremy Wick. Kolmen Servettessä vietetyn vuoden jälkeen hän siirtyi kaudeksi 2018–2019 kaksivuotisella sopimuksella EHC Bieliin.
Ura > Maajoukkueura

| Mitalit | Mitalit | Mitalit |  |
| --- | --- | --- | --- |
|  Riat (neljäs vasemmalta) Euro Hockey Challengessa huhtikuussa 2017. |  Riat (neljäs vasemmalta) Euro Hockey Challengessa huhtikuussa 2017. |  Riat (neljäs vasemmalta) Euro Hockey Challengessa huhtikuussa 2017. |  |
Maa:   Sveitsi
Miesten jääkiekko
| MM-kilpailut  | MM-kilpailut  | MM-kilpailut  |  |
|  Hopeaa | Tanska 2018 | jääkiekko |  |
Riat edusti Sveitsiä MM-kilpailuissa vuonna 2018, jolloin hän voitti hopeaa. Yhteensä Riat on pelannut 22 A-maaottelua tehopistein 7+2=9.
Riat pelasi myös alle 20-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Sveitsin varakapteenina. Riat oli tehoilla 1+5=6 joukkueen paras syöttäjä ja toiseksi paras pistemies Jonas Siegenthalerin kanssa ja heidän edellään sisäisessä pistepörssissä oli vain Nico Hischier.
Riat pelasi myös alle 18-vuotiaiden MM-kilpailuissa vuosina 2014 ja 2015, joista jälkimmäisessä turnauksessa hän toimi Sveitsin varakapteenina. Riat jakoi joukkueen sisäisen piste- ja maalipörssin voitoin Denis Malginin kanssa tehoilla 3+2=5. Hän pelasi myös alle 18-vuotiaiden Ivan Hlinkan muistoturnauksessa vuosina 2013 ja 2014 sekä alle 19-vuotiaiden World Junior A Challengessa vuonna 2014. Yhteensä Riat on pelannut 26 nuorten ja 40 poikien maaottelua.
Muuta

Riatin pikkuveli Arnaud on Genève-Servette HC:n NL-joukkueen sopimuspelaaja.